Απόφαση της Μεικτής Επιτροπής του ΕΟΧ

αριθ. 110/1999

της 24ης Σεπτεμβρίου 1999

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 65/1999 της Μεικτής Επιτροπής του ΕΟΧ, της 28ης Μαΐου 1999(1).

(2) Πρέπει να ενσωματωθεί στη συμφωνία η απόφαση 98/542/ΕΚ της Επιτροπής, της 4ης Σεπτεμβρίου 1998, περί κοινού τεχνικού κανονισμού για τις απαιτήσεις σχετικά με τις εφαρμογές της τηλεφωνίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών - φάση ΙΙ (δεύτερη έκδοση)(2).

(3) Πρέπει να ενσωματωθεί στη συμφωνία η απόφαση 98/543/ΕΚ της Επιτροπής, της 4ης Σεπτεμβρίου 1998, σχετικά με κοινό τεχνικό κανονισμό απαιτήσεων εφαρμογών τηλεφωνίας για σταθμούς κινητών επικοινωνιών που πρόκειται να χρησιμοποιηθούν με δημόσια ψηφιακά κυψελοειδή δίκτυα τηλεπικοινωνιών που λειτουργούν στη ζώνη DCS 1800 (δεύτερη έκδοση)(3).

(4) Η απόφαση 98/542/ΕΚ καταργεί την απόφαση 96/629/ΕΚ της Επιτροπής, της 23ης Οκτωβρίου 1996, περί κοινού τεχνικού κανονισμού για τις απαιτήσεις σχετικά με τις εφαρμογές της τηλεφωνίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών - φάση II και την απόφαση 97/527/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό απαιτήσεων εφαρμογών τηλεφωνίας για δημόσιες πανευρωπαϊκές κυψελοειδείς ψηφιακές επίγειες κινητές επικοινωνίες (2η έκδοση), που έχουν ενσωματωθεί στη συμφωνία και οι οποίες πρέπει, επομένως, να καταργηθούν δυνάμει της συμφωνίας.

(5) Η απόφαση 98/543/ΕΚ καταργεί την απόφαση 97/529/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό απαιτήσεων εφαρμογών τηλεφωνίας για σταθμούς κινητών επικοινωνιών που πρόκειται να χρησιμοποιηθούν με δημόσια ψηφιακά κυψελοειδή δίκτυα τηλεπικοινωνιών που λειτουργούν στη ζώνη DCS 1800, που έχει ενσωματωθεί στη συμφωνία και η οποία πρέπει, επομένως, να καταργηθεί δυνάμει της συμφωνίας,

ΑΠΟΦΑΣΙΖΕΙ:

Άρθρο 1

Τα ακόλουθα σημεία προστίθενται μετά το σημείο 4μδ (απόφαση 98/534/ΕΚ της Επιτροπής) του κεφαλαίου XVIII του παραρτήματος II της συμφωνίας:

"4με. 398 D 0542: Απόφαση 98/542/ΕΚ της Επιτροπής, της 4ης Σεπτεμβρίου 1998, περί κοινού τεχνικού κανονισμού για τις απαιτήσεις σχετικά με τις εφαρμογές της τηλεφωνίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών - φάση II (δεύτερη έκδοση) (ΕΕ L 254 της 16.9.1998, σ. 28).

4μστ. 398 D 0543: Απόφαση 98/543/ΕΚ της Επιτροπής, της 4ης Σεπτεμβρίου 1998, σχετικά με κοινό τεχνικό κανονισμό απαιτήσεων εφαρμογών τηλεφωνίας για σταθμούς κινητών επικοινωνιών που πρόκειται να χρησιμοποιηθούν με δημόσια ψηφιακά κυψελοειδή δίκτυα τηλεπικοινωνιών που λειτουργούν στη ζώνη DCS 1800 (δεύτερη έκδοση) (ΕΕ L 254 της 16.9.1998, σ. 32)."

Άρθρο 2

Το κείμενο των σημείων 4ιδ (απόφαση 96/629/ΕΚ της Επιτροπής), 4κβ (απόφαση 97/527/ΕΚ της Επιτροπής) και 4κδ (απόφαση 97/529/ΕΚ της Επιτροπής) του κεφαλαίου XVIII του παραρτήματος II της συμφωνίας, διαγράφονται.

Άρθρο 3

Τα κείμενα των αποφάσεων 98/542/ΕΚ και 98/543/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 25 Σεπτεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ, όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 24 Σεπτεμβρίου 1999.

Για τη Μεικτή Επιτροπή του ΕΟΧ

Ο Πρόεδρος

N. v. Liechtenstein

(1) ΕΕ L 284 της 9.11.2000, σ. 49.

(2) ΕΕ L 254 της 16.9.1998, σ. 28.

(3) ΕΕ L 254 της 16.9.1998, σ. 32.